Diari Oficial de la Generalitat Valenciana


Sumari del DOGV 4568, del 19-08-2003 (2003/9254)

Informació pública del programa d'actuació integrada per al desenvolupament del sector Ador-Fosch, del Pla General d'Ordenació Urbana d'Ador.
---------------------------------------------------------------------------------------------------------------------------------------------

### Dades del document

Número de DOGV
:   4568

Data del DOGV
:   19-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9254


Organisme emissor
:   Ador Fosch, SL

Tipus de document
:   Anunci

Informació pública del programa d'actuació integrada per al desenvolupament del sector Ador-Fosch, del Pla General d'Ordenació Urbana d'Ador. [2003/Q9254]
  
La mercantil Ador Fosch, SL, amb domicili social a València, carrer de Borriana, número 28, 14a, i codi d'identificació fiscal número D00440080, ha formulat un programa d'actuació integrada per al desenvolupament del sector Ador-Fosch, del Pla General d'Ordenació Urbana d'Ador, a l'empara del que es disposa en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb la finalitat de promoure el desenvolupament urbanístic d'esta zona, el qual conté la documentació següent:
  
- Programa per al desenvolupament d'actuació integrada.
  
- Pla parcial.
  
- Avantprojecte d'urbanització.
  
- Homologació del sector.
  
En aplicació de l'establit en l'article 48.1.c en relació amb l'article 46.3, ambdós de la llei a què es fa referència, procedix sotmetre l'esmentat programa amb tota la documentació annexa a informació pública pel termini d'un mes, comptador des del sendemà de la publicació d'este anunci en el Diari Oficial de la Generalitat Valenciana.
  
Durant este termini es podran formular al·legacions així com alternatives tècniques, tot això en els termes i condicions que assenyala l'esmentada Llei 6/1994, a l'efecte de la qual qualsevol persona que ho desitge podrà consultar l'expedient dipositat a la Notaria d'Alejandro Cervera Taulet, situada al carrer de Vallier, número 2, 1r, 5a, de Gandia (València), per a obtindre una còpia de l'acta de protocol·lització del programa i dels documents que s'hi acompanyen o sol·licitar que se li hi exhibisca. Igualment podrà comparéixer a l'ajuntament, on s'ha dipositat una còpia del programa, a fi d'examinar-la.
  
Les al·legacions que, si s'escau, s'hi formulen, hauran de presentar-se davant el Registre General d'entrada de l'Ajuntament d'Ador.
  
Mitjançant el present anunci, i segons l'establit en l'article 48, paràgraf 2n, en relació amb els paràgrafs 4t y 5é de l'article 46, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat; durant este termini podran formular-se les proposicions a què es fa referència a l'Ajuntament d'Ador. Una vegada finalitzat este segon, el següent hàbil, tret de si és dissabte, en este cas caldrà entendre el dia hàbil immediatament posterior, tindrà lloc l'acte d'obertura de pliques als mateixos locals de l'Ajuntament d'Ador.
  
Amb anterioritat a la publicació del present anunci i en compliment de l'establit en els articles 46.3 i 48 de la Llei Reguladora de l'Activitat Urbanística i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha remés el corresponent avís al domicili dels qui consten al Cadastre com a titulars de drets afectats per l'actuació proposada. Sense perjuí d'això, el present anunci val de notificació a tots els titulars cadastrals de terrenys, els quals són els següents, sense perjuí que poguessen resultar uns altres desconeguts:
  
Vicente Ros Rausell, Adelino Bataller Mascarell, Pedro Mascarell Mascarell, Juan Estruch Mascarell, Eliseo Pellicer García, Fernando Estruch Morent, José Mascarell Mascarell, Vicente Ros Rausell, María Teresa Mascarell Mascarell, Vicente Estruch Mascarell i Sedundina Estruch Mascarell.
  
Desconeguda la titularitat i/o el domicili fiscal de les parcel·les cadastrals i/o propietaris que a continuació s'indiquen, es procedix a notificar-los d'acord amb el procediment establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener:
  
Titulars de les parcel·les: parcel·la 28, polígon 10; parcel·la 53, polígon 11, i parcel·la 196, polígon 11.